અમદાવાદ: અમદાવાદ કોર્પોરેશનના બજેટને આ વખતે વહેલાં રજૂ કરવાની શાસક પક્ષની જાહેરાત વિલંબમાં મુકાઇ છે. કમિશનર મૂકેશકુમારના ડ્રાફ્ટ બજેટ બાદ તેમાં સુધારા-વધારા સૂચવતા સ્ટેન્ડિંગ કમિટીના સુધારિત બજેટની કોર્પોરેશનમાં સૌ ચાતક નજરે રાહ જોઇ રહ્યા છે, પરંતુ કોર્પોરેશનની અન્ય સંલગ્ન સંસ્થાઓનાં ડ્રાફ્ટ બજેટનાં જ હજુ ઠેકાણાં પડ્યાં નથી, જેના કારણે શાસકોનું (ચૂંટાયેલી પાંખ)નું બજેટ હવે મોડું એટલે કે ફેબ્રુઆરીના પહેલા અઠવાડિયામાં રજૂ થશે.